Helmikuu 2019

LEHDISTÖTIEDOTE

**Norton Clipper tarjoaa kattavan valikoiman vannesahoja**

Norton Clipper lanseeraa kattavan valikoiman vannesahoja, jotka sopivat kevytbetonin, tiilimateriaalista valmistettujen eristekivien, betonin ja muiden pehmeiden rakennusmateriaalien katkaisuun. Vannesahavalikoimaan kuuluvat mallit CB 311, CB511 ja CB651, jotka eroavat toisistaan suurimman sahauskorkeuden osalta.

CB311 on valikoiman pienin ja turvallisin vannesaha. Se on tarkoitettu kevytbetoniharkkojen kuivasahaukseen ja sen suurin sahauskorkeus on 310 mm. Se on ergonominen, kompakti ja helppo kuljettaa. CB311 on varustettu kahdella pitokytkimellä, mikä tekee siitä erittäin turvallisen käyttää. Koneen mukana toimitetaan suorituskyvyltään erinomainen Extreme CB311 -vannesahanterä.

CB511 ja CB651 on tarkoitettu kevytbetoniharkkojen sahaamiseen. Näiden vannesahojen käyttö on erittäin yksinkertaista ja ne toimivat 230 V virralla, mikä helpottaa työskentelyä kohteissa, joissa voimavirtaa ei ole käytettävissä. CB511:n ja CB651:n suurimmat sahauskorkeudet ovat 500 ja 645 mm. Molemmat mallit on varustettu varokatkaisimella, joka pysäyttää sahan jokaisen katkaisun jälkeen, mikä parantaa käyttäjän turvallisuutta.

CB511- ja CB651-mallien sahauspöytä on galvanoitu. Se on myös kokoontaitettava, mikä helpottaa kuljettamista ja varastointia. Molemmat mallit on varustettu nostolenkeillä, kahdella nostokiskolla ja pyörillä, joten niitä on helppoa siirtää nosturilla, kuorma-autolla tai käsivoimin. Vannesahojen mukana toimitetaan suorituskyvyltään erinomainen Extreme CB511 tai CB651 -vannesahanterä.

”Kattavan Norton Clipper -vannesahavalikoimamme ansiosta voimme nyt tarjota asiakkaillemme koneita, jotka ovat erittäin turvallisia ja helppokäyttöisiä sekä tarjoavat käyttäjälle miellyttävän työympäristön”, toteaa Timo Sutinen, Saint-Gobain Abrasives AB:n Suomen myyntivastaava.

Lisätietoja: [www.nortonabrasives.com](http://www.nortonabrasives.com)